DCC ค่าใช้จ่ายบริหารลด ปลื้มกำไร Q2 ขยับขึ้นกว่า 70%
DCC ค่าใช้จ่ายบริหารลด ปลื้มกำไร Q2 ขยับขึ้นกว่า 70% หรือมีกำไร 366.90 ลบ.จากปีก่อนมีกำไร 216.4 ลบ.ขณะที่ 6 เดือนแรกมีกำไร 750.76 ลบ. เพิ่มขึ้น 31% จากปีก่อนมีกำไร 571.21 ลบ.
13 ส.ค. 2558

บริษัท ไดนาสตี้เซรามิค จำกัด (มหาชน) หรือ DCC รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 366.90 ล้านบาท หรือมีกำไรสุทธิ 0.056 บาทต่อหุ้น เพิ่มขึ้น 70% จากช่วงเดียวกันของปีก่อนที่มีกำไรสุทธิ 216.4 ล้านบาท หรือมีกำไรสุทธิ 0.033 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 750.76 ล้านบาท หรือมีกำไรสุทธิ 0.115 บาทต่อหุ้น เพิ่มขึ้น 31% จากช่วงเดียวกันของปีก่อนที่มีกำไรสุทธิ 571.21 ล้านบาท หรือมีกำไรต่อสุทธิ 0.088 บาทต่อหุ้น
โดยผลการดำเนินงานที่มีกำไรเพิ่มขึ้น เนื่องจากบริษัทค่าใช้จ่ายในการขายลดลง ส่วนหนึ่งจากค่าขนส่งสินค้าลดลงเนื่องจากราคาเฉลี่ยน้ำมันดีเซลลดลง รวมทั้งค่าใช้จ่ายในการบริหารลดลง